

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΔΙΟΝΥΣΟΥ**

**ΚΟΙΝΩΝΙΚΗ ΠΡΟΣΤΑΣΙΑ**

**ΑΛΛΗΛΕΓΓΥΗ ΚΑΙ ΠΑΙΔΕΙΑ**

**ΔΗΜΟΥ ΔΙΟΝΥΣΟΥ “Η ΕΣΤΙΑ”**

**Ταχ. Δ/νση: Κοιμ.Θεοτόκου 26-28**

**Άγιος Στέφανος**

**ΑΝΑΚΟΙΝΩΣΗ**

**ΑΙΤΗΣΕΙΣ ΕΓΓΡΑΦΗΣ – ΕΠΑΝΕΓΓΡΑΦΗΣ ΣΤΟΥΣ ΠΑΙ∆ΙΚΟΥΣ ΚΑΙ ΒΡΕΦΟΝΗΠΙΑΚΟΥΣ ΣΤΑΘΜΟΥΣ ΤΟΥ**

**∆ΗΜΟΥ ΔΙΟΝΥΣΟΥ 2021-2022**

**ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ: 24 ΜΑΪΟΥ 2021 έως 27 ΙΟΥΝΙΟΥ 2021 (ώρα 24:00)**

**ΤΡΟΠΟΣ ΥΠΟΒΟΛΗΣ ΑΙΤΗΣΕΩΝ:** Οι αιτήσεις εγγραφών – επανεγγραφών για τους Παιδικούς και Βρεφονηπιακούς Σταθμούς του

**Δήμου Διονύσου** για την περίοδο 2021-2022 υποβάλλονται **ΜΟΝΟ ΗΛΕΚΤΡΟΝΙΚΑ** στην ηλεκτρονική πλατφόρμα του Ν.Π. «Η ΕΣΤΙΑ»

[**www.estiadionysou.gr**](http://www.estiadionysou.gr/)

**Καταληκτική ημερομηνία υποβολής της αίτησης ορίζεται η** **Κυριακή 27/06/2021**, **με επισύναψη όλων των απαραίτητων δικαιολογητικών. Τα δικαιολογητικά θα πρέπει να αναρτηθούν στην ηλεκτρονική πλατφόρμα.**

**ΠΡΟΣΟΧΗ:** **χωρίς την ανάρτηση των δικαιολογητικών η αίτηση δε λαμβάνεται υπόψη.**

**Σημείωση: ΔΙΝΕΤΑΙ ΜΟΡΙΟΔΟΤΗΣΗ (50 ΜΟΡΙΑ) ΣΕ ΟΣΟΥΣ ΥΠΟΒΟΛΟΥΝ ΕΠΙΠΛΕΟΝ ΑΙΤΗΣΗ ΣΤΟ ΠΡΟΓΡΑΜΜΑ ΤΟΥ Ε.Σ.Π.Α. «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ» ΚΑΙ ΕΧΟΥΝ ΠΛΗΡΗ ΦΑΚΕΛΛΟ**

Όσοι από τους γονείς αντιμετωπίζουν δυσκολία στην ηλεκτρονική υποβολή της αίτησης, μπορούν να απευθύνονται τηλεφωνικά στα Γραφεία του ΝΠ «Η ΕΣΤΙΑ», **τις εργάσιμες ημέρες και από 08.00 έως 14.00**, κατά την περίοδο υποβολής των αιτήσεων νέων εγγραφών-επανεγγραφών, από 24/05/2021 έως 27/06/2021.

**ΤΗΛΕΦΩΝO : 210-8141700**

**Ε-mail: info@estiadionysou.gr**

**Σημείωση :** **Αιτήσεις εγγραφής στους Βρεφονηπιακούς Σταθμούς του Δήμου Διονύσου για το σχολικό έτος 2021-2022 υποβάλλονται για παιδιά που έχουν γεννηθεί από 01/01/2018 έως 31/03/2020 και συγκεκριμένα για:**

**Βρεφικά Τμήματα:** Στα Βρεφικά τμήματα εγγράφονται παιδιά που στις **30/09/2021** θα έχουν συμπληρώσει τους **18 μήνες ηλικίας τους και θα είναι έως 2,5 ετών** (Λειτουργούν στα Παραρτήματα των Σταθμών Α’ Δροσιάς, Β΄Δροσιάς, Άνοιξης και Κρυονερίου).

**Παιδικά Τμήματα :** Στα Παιδικά τμήματα εγγράφονται παιδιά που στις **30/09/2021** θα έχουν συμπληρώσει **2,5 έτη ηλικίας τους, μέχρι την ηλικία εγγραφής στο προνήπιο.**

**ΣΗΜΕΙΩΣΗ : παιδιά που δεν έχουν το προβλεπόμενο ανώτερο όριο ηλικίας για να φιλοξενηθούν στις δομές μας αλλά έχουν δικαίωμα συμμετοχής στο πρόγραμμα ΕΣΠΑ και λαμβάνοντας Voucher μπορούν να αναζητήσουν θέση σε δομές εκτός της ΕΣΤΙΑΣ που καλύπτουν την ηλικία του νηπίου, αλλά και στο ΝΠΔΔ ΚΟΙ.Π.Α.Π. Η ΕΣΤΙΑ όταν συμπληρώσουν το προβλεπόμενο όριο ηλικίας .**

**ΑΠΑΡΑΙΤΗΤΑ** Δ**ΙΚΑΙΟΛΟΓΗΤΙΚΑ**

**1) • ΠΙΣΤΟΠΟΙΗΤΙΚΟ ΥΓΕΙΑΣ** **ΤΟΥ ΠΑΙΔΙΟΥ ΣΥΜΠΛΗΡΩΜΕΝΟ ΑΠΟ ΤΟΝ ΠΑΙΔΙΑΤΡΟ** **(ατομική κάρτα**

**υγείας φιλοξενούμενου παιδιού)** (το έντυπο χορηγείται από την ιστοσελίδα του Δήμου) και

* απαραίτητα **ΦΩΤΟΤΥΠΙΑ ΤΗΣ ΣΕΛΙΔΑΣ ΤΩΝ ΕΜΒΟΛΙΩΝ** του βιβλιαρίου υγείας του.

**2) ΠΙΣΤΟΠΟΙΗΤΙΚΟ ΟΙΚΟΓΕΝΕΙΑΚΗΣ ΚΑΤΑΣΤΑΣΗΣ,** που να έχει εκδοθεί εντός του τελευταίου (**6**) εξαμήνου. **www.gov.gr**

Ειδικότεραστην περίπτωση:

* που οι γονείς είναι αλλοδαποί προσκομίζεται πρόσφατο πιστοποιητικό οικογενειακής κατάστασης ή άλλο ισοδύναμο έγγραφο με επίσημη μετάφραση στην ελληνική γλώσσα να έχει εκδοθεί εντός του τελευταίου (**6**) εξαμήνου
* ύπαρξης συμφώνου συμβίωσης απαιτείται και η προσκόμισή του, **καθώς και τα εκκαθαριστικά σημειώματα** για το οικονομικό έτος **2021** (δηλαδή για εισοδήματα που αποκτήθηκαν από 1/1/2020έως 31/12/2020) **και των δύο μερών.**
* ανύπαντρης μητέρας (μονογονεϊκή οικογένεια), απαιτείται και ληξιαρχική πράξη γέννησης του παιδιού, εάν το παιδί δεν αναφέρεται στο πιστοποιητικό οικογενειακής κατάστασης της αιτούσας.
* που η/ο αιτούσα/τών είναι χήρα/χήρος, απαιτείται και ληξιαρχική πράξη θανάτου του συζύγου, εάν η χηρεία δεν αναφέρεται στοπιστοποιητικό οικογενειακής κατάστασης,
* στην περίπτωση διάζευξης απαιτείται αντίγραφο διαζευκτήριου (από τη Μητρόπολη για θρησκευτικό γάμο ή από το Δήμο για πολιτικό γάμο), εάν η διάζευξη δεν αναφέρεται στο πιστοποιητικό οικογενειακής κατάστασης, **ή** το έντυπο μεταβολών ατομικών στοιχείων της Δ.Ο.Υ. (Μ1) στο οποίο θα αναγράφεται η διάζευξη.
* στην περίπτωση ανάδοχης μητέρας, απαιτείται και αντίγραφο δικαστικής απόφασης ή άλλο αποδεικτικό έγγραφο της Επιτροπείας ανηλίκου τέκνου.

**3) ΔΙΚΑΙΟΛΟΓΗΤΙΚΑ ΕΡΓΑΣΙΑΣ ΚΑΙ ΑΝΕΡΓΙΑΣ (ΑΝΑ ΠΕΡΙΠΤΩΣΗ – ΑΦΟΡΟΥΝ ΚΑΙ ΤΟΥΣ 2 ΓΟΝΕΙΣ ):**

**Α) ΓΙΑ ΕΡΓΑΖΟΜΕΝΟΥΣ ΣΤΟΝ** **ΙΔΙΩΤΙΚΟ ΤΟΜΕΑ ΓΙΑ ΜΙΣΘΩΤΟΥΣ**:

* πρόσφατη **Βεβαίωση Εργασίας** από τον εργοδότη με σφραγίδα και υπογραφή και των δύο (2) γονέων, η οποία θα αναφέρει **υποχρεωτικά το ωράριο εργασίας και** **το είδος απασχόλησης** (πλήρης ή μερική απασχόληση, αορίστου ή ορισμένου χρόνου) που οι ενδιαφερόμενοι γονείς κατέχουν **ΚΑΙ**
* Αντίγραφο της αναγγελίας πρόσληψης του Ο.Α.Ε.Δ.

**B) ΓΙΑ ΕΡΓΑΖΟΜΕΝΟΥΣ ΣΤΟ ΔΗΜΟΣΙΟ ΤΟΜΕΑ, ΤΟΠΙΚΗ ΑΥΤΟΔΙΟΙΚΗΣΗ Η΄ ΝΠΔΔ ΑΥΤΩΝ**:

* πρόσφατη **Βεβαίωση Εργασίας,** όπου θα αναφέρεται η σχέση εργασίας του υπαλλήλου (μόνιμος, ΙΔΑΧ, ΙΔΟΧ)

**Γ)** **ΓΙΑ ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ**:

* Υπεύθυνη Δήλωση του Ν. 1599/86 περί μη διακοπής της άσκησης του επιτηδεύματος και
* Βεβαίωση ασφάλισης του αντίστοιχου ασφαλιστικού φορέα ή πρόσφατη Ειδοποίηση του ασφαλιστικού φορέα για την καταβολή των ασφαλιστικών εισφορών ή το τελευταίο αποδεικτικό πληρωμής.

**Δ) ΓΙΑ ΕΤΑΙΡΟΥΣ σε Ο.Ε. ή Ε.Ε. ή I.K.E. ή Ε.Π.Ε. κ.τ.λ.:**

* Το αρχικό καταστατικό και σε περίπτωση μεταβολών, την τελευταία τροποποίησή του
* Υπεύθυνη Δήλωση του Ν. 1599/86 περί μη διακοπής της άσκησης επιτηδεύματος. www.gov.gr
* Βεβαίωση ασφάλισης του αντίστοιχου ασφαλιστικού φορέα ή πρόσφατη Ειδοποίηση του ασφαλιστικού φορέα για την καταβολή των ασφαλιστικών εισφορών ή το τελευταίο αποδεικτικό πληρωμής.

**Ε)** **ΓΙΑ ΑΥΤΟΑΠΑΣΧΟΛΟΥΜΕΝΟΥΣ ΣΤΟΝ ΠΡΩΤΟΓΕΝΗ ΤΟΜΕΑ**:

* Βεβαίωση ασφαλιστικού φορέα ότι οι ενδιαφερόμενοι είναι άμεσα ασφαλισμένοι, ακόμη και αν οφείλουν ασφαλιστικές εισφορές ή πρόσφατη ειδοποίηση του ασφαλιστικού φορέα για την καταβολή των ασφαλιστικών εισφορών.

**ΣΤ) ΓΙΑ ΑΠΑΣΧΟΛΟΥΜΕΝΟΥΣ ΣΕ ΟΙΚΟΓΕΝΕΙΑΚΗ ΕΠΙΧΕΙΡΗΣΗ:**

Σε περίπτωση οικογενειακής επιχείρησης (που απασχολείται ο/η σύζυγος και είναι ατομική) απαιτείται, η έναρξη από την Δ.Ο.Υ και Υπεύθυνη Δήλωση του εργοδότη όπου να αναφέρεται το αντικείμενο της επιχείρησης όπως και το ωράριο του/της υπαλλήλου, με υπογραφή και σφραγίδα.

**Ζ) ΓΙΑ ΕΡΓΑΖΟΜΕΝΟΥΣ ΜΕ ΕΡΓΟΣΗΜΟ**:

* Βεβαίωση ή Υπεύθυνη Δήλωση Εργοδότη από την οποία θα προκύπτει το είδος της απασχόλησης και ότι συνεχίζεται η απασχόληση έως σήμερα.
* Αντίγραφο αποδεικτικού εξαργύρωσης εργοσήμου για τους τελευταίους 3 μήνες ή βεβαίωση του ΕΦΚΑ .

**Η) ΓΙΑ ΕΡΓΑΖΟΜΕΝΟΥΣ ΜΕ ΑΛΛΕΣ ΜΟΡΦΕΣ ΕΥΕΛΙΚΤΗΣ ΑΠΑΣΧΟΛΗΣΗΣ:**

* Σύμβαση με Δελτίο Παροχής Υπηρεσιών
* Αντίγραφο σύμβασης με έναν, τουλάχιστον, εκ των εργοδοτών
* Απογραφικό δελτίο προς το Ενιαίο Μητρώο ΕΦΚΑ

**Θ) ΓΙΑ ΠΕΡΙΠΤΩΣΕΙΣ ΑΝΕΡΓΩΝ ΓΟΝΕΩΝ**:

* Αντίγραφο Δελτίου Ανεργίας από τον ΟΑΕΔ σε ισχύ (έκδοση δελτίου ηλεκτρονικά **www.oaed.gr** - να έχει εκδοθεί εντός του τελευταίου τριμήνου) ή πρόσφατη βεβαίωση χρόνου ανεργίας από τον Ο.Α.Ε.Δ. ή τo αποδεικτικό ανανέωσης του δελτίου ανεργίας , www.oaed.gr ακόμη:
* Για ανέργους που λαμβάνουν επίδομα ανεργίας απαιτείται η εγκριτική απόφαση του ΟΑΕΔ.

**4) ΑΠΟΔΕΙΚΤΙΚΟ ΚΑΤΟΙΚΙΑΣ (ΑΝΑ ΠΕΡΙΠΤΩΣΗ):**

(**Φωτοαντίγραφο πρόσφατου λογαριασμού** ΔΕΗ ή ΟΤΕ ή ΕΥΔΑΠ, ή ιδιωτικής εταιρείας απ’ όπου **προκύπτει η διεύθυνση κατοικίας των γονέων** ή μισθωτήριο συμβόλαιο ή βεβαίωση μόνιμης κατοικίας) .

Σε περίπτωση **φιλοξενίας** απαιτείται αντίγραφο του Ε1των γονέων του νηπίου, τρέχοντος έτους, και φωτοαντίγραφο λογαριασμού κοινής ωφέλειας του ιδιοκτήτη του ακινήτου.

**5) ΑΝΤΙΓΡΑΦΟ ΠΡΑΞΗΣ ΔΙΟΙΚΗΤΙΚΟΥ ΠΡΟΣΔΙΟΡΙΣΜΟΥ ΦΟΡΟΥ ΟΙΚΟΝΟΜΙΚΟΥ ΕΤΟΥΣ 2021**

**(Εκκαθαριστικό Σημείωμα** αφορά εισοδήματα που αποκτήθηκαν από 01/01/2020 έως 31/12/2020).

Για τον υπολογισμό του δηλωθέντος εισοδήματος, λαμβάνεται υπόψη **το συνολικό ετήσιο οικογενειακό εισόδημα και των δύο μερών/συζύγων**, **καθώς και το σύνολο των αυτοτελώς φορολογηθέντων εισοδημάτων,** εφόσονυποβάλλουν χωριστή φορολογική δήλωση, όπως αυτό αποτυπώνεται στην 5η γραμμή του πεδίου Γ.2.Εκκ. Ειδ. Εισφοράς Αλληλ. Της Πράξης Διοικητικού Προσδιορισμού Φόρου (εκκαθαριστικό σημείωμα) για το Οικονομικό Έτος 2020. Επίσης λαμβάνονται υπόψιν και τα εισοδήματα που εξαιρούνται της Εισφοράς Αλληλεγγύης (π.χ. από τους κωδικούς 617 {Α21} & 618 {Α21} κ.λπ).

**Σε περίπτωση έκδοσης ξεχωριστού εκκαθαριστικού σημειώματος θα πρέπει υποχρεωτικά να προσκομίζονται και των δύο γονέων**

**Σημείωση:** Σε περίπτωση που μέχρι την ημερομηνία υποβολής της αίτησης δεν έχει πραγματοποιηθεί η υποβολή της φορολογικής δήλωσης για το οικονομικό έτους 2021, θα επισυνάπτεται υπεύθυνη δήλωση (άρθρο 8 Ν.1599/1986) που θα αναφέρει ότι:

μέχρι την ημερομηνία υποβολής της αίτησης δεν έχει πραγματοποιηθεί η υποβολή της φορολογικής δήλωσης για το οικονομικό έτος 2021 και θα αποσταλεί το παρόν στο e-mail: **info@estiadionysou.gr** κατά την είσοδο στη δομή .

**6) ΥΠΕΥΘΥΝΗ ΔΗΛΩΣΗ** (άρθρο 8 Ν.1599/1986) «επισυναπτόμενο έντυπο»

**7) ΆΔΕΙΑ ΔΙΑΜΟΝΗΣ ΣΕ ΙΣΧΥ** (για αλλοδαπούς).

Σε περίπτωση που έχει λήξει η άδεια διαμονής, απαιτείται η τελευταία άδεια διαμονής ,καθώς και η σχετική αίτηση ανανέωσής της από τον αρμόδιο φορέα ότι έχει κατατεθεί η σχετική αίτηση .

**Όλα τα δικαιολογητικά που κατατίθενται συνημμένα με την αίτηση θα πρέπει να είναι ΠΡΩΤΟΤΥΠΑ ή ευκρινή φωτοαντίγραφα. Σημειώνεται ότι ΔΕΝ απαιτείται για τις υπεύθυνες δηλώσεις γνήσιο υπογραφής και εναλλακτικά μπορούν να συμπληρώνονται και στο www.gov.gr**

**ΑΙΤΗΣΕΙΣ ΜΕ ΕΛΛΙΠΗ ΔΙΚΑΙΟΛΟΓΗΤΙΚΑ ΔΕΝ ΘΑ ΓΙΝΟΝΤΑΙ ΔΕΚΤΕΣ**

* ΑΙΤΗΣΕΙΣ ΠΟΥ ΑΦΟΡΟΥΝ ΠΑΙΔΙΑ ΓΕΝΝΗΜΕΝΑ ΤΟ ΕΤΟΣ 2017 ΔΕΝ ΘΑ ΓΙΝΟΝΤΑΙ ΔΕΚΤΕΣ ΣΥΜΦΩΝΑ ΜΕ ΤΟ ΦΕΚ (τευχ. Β΄) 623/26-02-2019 ΚΑΘΩΣ ΕΓΓΡΑΦΟΝΤΑΙ ΣΤΑ ΝΗΠΙΑΓΩΓΕΙΑ ΤΟΥ ΥΠ. ΠΑΙΔΕΙΑΣ.
* Θα γίνονται δεκτές αιτήσεις παιδιών που έχουν συμπληρώσει το μήνα Σεπτέμβριο του 2021 τους 18 μήνες για τα βρεφικά και τα 2,5 έτη για τα νηπιακά τμήματα.
* Κατά τη διάρκεια της σχολικής χρονιάς ( μέχρι και τον μήνα Φεβρουάριο) γίνονται δεκτές αιτήσεις για παιδιά που έχουν το προβλεπόμενο όριο ηλικίας, εφόσον υπάρχουν κενές θέσεις και δεν εκκρεμούν εμπρόθεσμες αιτήσεις που δεν έχουν ικανοποιηθεί.
* Αιτήσεις οικογενειών που οφείλουν τροφεία της σχολικής περιόδου 2020-2021 καθώς και προηγούμενων ετών, θα μείνουν εκτός διαδικασίας επιλογής εάν προηγουμένως δεν εξοφληθούν τα οφειλόμενα τροφεία.

ΠΛΗΡΟΦΟΡΙΕΣ ΓΙΑ ΑΙΤΗΣΕΙΣ ΜΕΣΩ ΕΕΤΑΑ - ΑΠΟΤΕΛΕΣΜΑΤΑ

(ΠΡΟΓΡΑΜΜΑ ΕΣΠΑ ΓΙΑ ΤΟΥΣ ΠΑΙΔΙΚΟΥΣ ΣΤΑΘΜΟΥΣ ΔΗΜΟΥ ΔΙΟΝΥΣΟΥ)

**Όλοι οι ενδιαφερόμενοι γονείς που έχουν δικαίωμα συμμετοχής, για να εξασφαλίσουν θέση του τέκνου τους στους Βρεφονηπιακούς Σταθμούς του Δήμου μας, εκτός από την αίτηση που θα υποβάλουν στην υπηρεσία μας θα πρέπει να καταθέσουν και αίτηση συμμετοχής στο πρόγραμμα του Ε.Σ.Π.Α. «Εναρμόνιση Οικογενειακής και Επαγγελματικής Ζωής» στο οποίο προτίθεται να ενταχθούν οι Σταθμοί μας με μεγάλο αριθμό θέσεων .**

**Όσον οι αιτήσεις γίνουν δεκτές εξασφαλίζουν θέση για ΔΩΡΕΑΝ φιλοξενία στους Παιδικούς Σταθμούς του Δήμου μας.**

**Σε διαφορετική περίπτωση θα έχουν ανάλογη οικονομική επιβάρυνση.**

**Περισσότερες πληροφορίες και διευκρινήσεις καθώς και ενημερωτικό και έντυπο υλικό θα μπορείτε να αναζητήσετε  στο site της ΕΕΤΑΑ:** [**www.eetaa.gr**](http://www.eetaa.gr/)

**Οι οριστικοί πίνακες των αποτελεσμάτων θα αναρτηθούν στην ιστοσελίδα του ΝΠ** [**www.estiadionysou.gr**](http://www.estiadionysou.gr) **μετά την ανακοίνωση των οριστικών αποτελεσμάτων του ΕΣΠΑ**

**ΣΥΜΠΛΗΡΩΜΑΤΙΚΑ ΕΙΔΙΚΑ ΔΙΚΑΙΟΛΟΓΗΤΙΚΑ ΑΝΑ ΠΕΡΙΠΤΩΣΗ:**

Α.) Σε περίπτωση γονέων με παιδί που ανήκει στην ομάδα ΑΜΕΑ με ποσοστό αναπηρίας άνω του 67% ή γονέα που ανήκει στην ομάδα ΑΜΕΑ με ποσοστό αναπηρίας άνω του 67%, απαιτείται Βεβαίωση Πρωτοβάθμιας Υγειονομικής Επιτροπής ή Βεβαίωση από Κ.Ε.Π.Α. (σε ισχύ).

Β.) Παιδιά που πάσχουν από σωματικές, πνευματικές, ψυχικές παθήσεις ή αναπηρία εγγράφονται στις δομές μας, εφόσον βεβαιώνεται με γνωμάτευση ιατρού κατάλληλης ειδικότητας, ότι αυτό μπορεί να είναι ωφέλιμο για το παιδί και ότι δεν υπάρχει πρόβλημα φιλοξενίας του στο βρεφικό-παιδικό σταθμό και σύμφωνα με τα ισχύοντα στα (ΦΕΚ 4249/τβ’/5-12-2017 & ΦΕΚ 204/Α/16-12-2019 άρθρο 48).

Γ) Για γονείς φοιτητές ή σπουδαστές απαιτείται βεβαίωση τελευταίου εξαμήνου σπουδών από τη Γραμματεία της Σχολής.

Δ) Για γονέα που υπηρετεί τη στρατιωτική του θητεία απαιτείται βεβαίωση από αρμόδια στρατιωτική υπηρεσία.

Ε) Για γονείς που είναι συνταξιούχοι απαιτείται απόφαση συνταξιοδότησης ή πρόσφατη βεβαίωση αποδοχών .

ΣΤ) Για διαζευγμένους γονείς απαιτείται αντίγραφο διαζευκτήριου (εάν αυτό δεν αναφέρεται στο πιστοποιητικό οικογενειακής κατάστασης). Για γονείς σε διάσταση απαιτείται αίτηση διαζυγίου και βεβαίωση μεταβολής ατομικών στοιχείων της Δ.Ο.Υ., που να αποδεικνύεται η διάσταση.

Για γονείς που είναι διαζευγμένοι ή εν διαστάσει, απαιτείται δικαστική απόφαση επιμέλειας του παιδιού ή οποιοδήποτε αποδεικτικό έγγραφο της επιμέλειας.

**ΔΙΕΥΘΥΝΣΕΙΣ ΠΑΙΔΙΚΩΝ ΣΤΑΘΜΩΝ**

|  |  |
| --- | --- |
| **1. ΑΓΙΟΣ ΣΤΕΦΑΝΟΣ** | Τραπεζούντος 84, Αγ Στέφανος τηλ.210-6218883 |
| **2. ΑΒΥΠ** | εντός του Στρατοπέδου ΑΒΥΠ τηλ.210-8161895 |
| **3. Α' ΔΡΟΣΙΑ (ΙΒΣΑ)** | Γρ. Λαμπράκη 10, Δροσιά τηλ. 210- 8134707 |
| **4. Β' ΔΡΟΣΙΑ** | Κύπρου 20, Δροσιά τηλ. 210-8152444 |
| **5. ΑΝΟΙΞΗ** | Κίρκης και Διονύσου, Άνοιξη τηλ. 210- 6228120 |
| **6. ΡΟΔΟΠΟΛΗ** | Καραϊσκάκη 2, Ροδόπολη τηλ. 210- 6210129 |
| **7. ΚΡΥΟΝΕΡΙ** | Λ. Κρυονερίου & Κων/λεως Κρυονέρι, τηλ. 210-6220949 |
| **8. ΔΙΟΝΥΣΟΥ** | Ανθέων 56- Διόνυσος τηλ.210-8005774 |